VYHLÁŠKA
Ministerstva hospodárstva Slovenskej republiky

ktorou sa ustanovuje rozsahu skúšky, priebehu skúšky a činnosti skúšobnej komisie pri skúškach odbornej spôsobilosti na pravidelnú kontrolu kotlov a vykurovacích sústav  a klimatizačných systémov.

TÉZY

Navrhovaná vyhláška podľa § 8 ods. 3 zákona č. .../2006 Z. z. o pravidelnej kontrole kotlov a klimatizačných systémov a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov bude obsahovať:

§ 1  
Predmet úpravy

Táto vyhláška upravuje rozsah skúšky, priebeh skúšky a činnosť skúšobnej komisie.

§ 2 
Požadované vedomosti

Uvedú sa požadované vedomosti na vykonanie skúšky, ktoré pozostávajú z teoretických vedomostí v oblasti termomechaniky, vykurovania, vetrania, klimatizácie a príslušných legislatívnych predpisov a z praktických zručností v prípade príslušných meraní.

Na skúšky sa uchádzači pripravujú individuálne alebo prostredníctvom organizovaných kurzov.

§  3 
Organizačné zabezpečenie skúšky

Uvedie sa postup organizačného zabezpečenia skúšky v rozsahu podávania žiadostí o absolvovanie skúšky a zverejňovania termínu skúšok.

§  4 
Priebeh skúšky

Uvedú sa podrobnosti priebehu skúšky. Uchádzač sa zúčastní teoretickej časti skúšky. Ustanovia sa podmienky úspešného absolvovania teoretickej časti skúšky. Po úspešnom absolvovaní teoretickej časti skúšky sa uchádzač zúčastní praktickej časti skúšky v určenom termíne na zariadení, ktoré určí skúšobná komisia. Výstupom praktickej časti skúšky bude správa z kontroly.

§  5 
Zriadenie a činnosť skúšobnej komisie

Uvedú sa podrobnosti zriadenia a činnosti skúšobnej komisie a zloženie skúšobnej komisie.

§  6 
Doklad o odbornej spôsobilosti

Uvedie sa forma a rozsah údajov na doklade o odbornej spôsobilosti.

§  7 
Účinnosť

Účinnosť vyhlášky by mala byť 1. januára 2007.